**Grantu programmas (ie)dvesma nolikums**

**I. Vispārīgie noteikumi**

1. Nolikums nosaka grantu programmas “(ie)dvesma” biznesa ideju konkursa (turpmāk – **Konkurss**) norises kārtību.
2. Nolikumā lietotie termini:
	1. **grants** – Konkursa ietvaros piešķirts finansējums saimnieciskās darbības veikšanai;
	2. **granta devējs** – AS “SEB banka” (reģ. Nr. 40003012938), Jelgavas novada pašvaldība, Jūrmalas valstspilsētas pašvaldība, Ķekavas novada pašvaldība, Mārupes novada pašvaldība, Olaines novada pašvaldība, Ropažu novada pašvaldība un Siguldas novada pašvaldība;
	3. **granta pretendents:**
		1. jebkura fiziska persona no 18 gadu vecuma, kura plāno uzsākt saimniecisko darbību Konkursa darbības teritorijā un ir iesniegusi pieteikumu dalībai Konkursā;
		2. Latvijas Republikas Uzņēmumu reģistra Komercreģistrā reģistrēta juridiska persona, kas veic saimniecisko darbību Konkursa darbības teritorijā ne ilgāk kā piecus gadus pirms pieteikuma iesniegšanas Konkursam vai plāno to darīt, tās darbinieku skaits ir mazāks par 10 darbiniekiem un iepriekšējā gada apgrozījums nepārsniedz divus miljonus *euro*, un tā ir iesniegusi pieteikumu dalībai Konkursā;
	4. **granta saņēmējs** – granta pretendents, kas ir sabiedrība ar ierobežotu atbildību un veic saimniecisko darbību Konkursa darbības teritorijā ne ilgāk kā piecus gadus pirms pieteikuma iesniegšanas Konkursam vai plāno to darīt, kura uzņēmuma vai struktūrvienības juridiskā adrese ir Konkursa darbības teritorijā un kurš ir noslēdzis līgumu ar vienu no grantu devējiem par granta saņemšanu;
	5. **komisija** – Konkursa organizēšanai ar Jelgavas novada pašvaldības, Jūrmalas valstspilsētas pašvaldības, Ķekavas novada pašvaldības, Mārupes novada pašvaldības, Olaines novada pašvaldības, Ropažu novada pašvaldības, Siguldas novada pašvaldības lēmumiem deleģēto pārstāvju izveidota Konkursa komisija, kurā tiek pieaicināti pārstāvji no AS “SEB banka” un citām ar uzņēmējdarbību saistītām organizācijām un uzņēmumiem, kas minēti šī nolikuma 5.punktā. Komisija pieņem un vērtē pieteikumus, kā arī lemj par grantu piešķiršanu;
	6. **līgums** – līgums par granta piešķiršanu granta saņēmējam, kas ir uzskatāms arī par *de minimis* atbalsta piešķiršanas brīdi saskaņā ar Eiropas Komisijas regulu Nr.\_(ES) 2023/2831 (2023.gada 13.decembris) par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – Eiropas Komisijas Regulas Nr.2023/2831)
	7. **pieteikums** – projekta dokumentu kopums, ko Konkursam iesniedz granta pretendents;
	8. **projekts** – resursu un aktivitāšu kopums, ko īsteno granta saņēmējs no līguma spēkā stāšanās brīža līdz pilnīgai līgumā noteikto saistību izpildei;
	9. **Konkursa darbības teritorija** – Jelgavas novada, Jūrmalas valstspilsētas, Ķekavas novada, Mārupes novada, Olaines novada, Ropažu novada un Siguldas novada administratīvā teritorija.
3. Konkursa mērķis ir veicināt uzņēmējdarbības attīstību Konkursa darbības teritorijā.
4. Konkursa rīkotāji ir:
	1. AS “SEB banka”, reģ. Nr.40003151743, adrese: Meistaru iela 1, Valdlauči, Ķekavas pagasts, Ķekavas novads, LV-1076, e-pasts: seb@seb.lv;
	2. Jelgavas novada administratīvajā teritorijā – Jelgavas novada pašvaldība, adrese: Pasta iela 37, Jelgava, LV-3001, e-pasts: dome@jelgavasnovads.lv;
	3. Jūrmalas valstspilsētas administratīvajā teritorijā – Jūrmalas valstspilsētas pašvaldība, adrese: Jomas iela 1/5, Jūrmala, LV-2015, e-pasts: pasts@jurmala.lv;
	4. Ķekavas novada administratīvajā teritorijā – Ķekavas novada pašvaldība, adrese: Gaismas iela 19, K-9-1, Ķekava, Ķekavas novads, LV-2123, e-pasts: novads@kekava.lv;
	5. Mārupes novada administratīvajā teritorijā – Mārupes novada pašvaldība, adrese: Daugavas iela 29, Mārupe, Mārupes novads, LV-2167, e-pasts: marupe@marupe.lv;
	6. Olaines novada administratīvajā teritorijā – Olaines novada pašvaldība, adrese: Zemgales iela 33, Olaine, Olaines novads, LV-2114; e-pasts: pasts@olaine.lv;
	7. Ropažu novada administratīvajā teritorijā – Ropažu novada pašvaldība, adrese: Institūta iela 1A, Ulbroka, Stopiņu pagasts, Ropažu novads, LV-2130, e-pasts: novada.dome@ropazi.lv;
	8. Siguldas novada administratīvajā teritorijā – Siguldas novada pašvaldība, adrese: Pils iela 16, Sigulda, Siguldas novads, LV-2150; e-pasts: pasts@sigulda.lv.
5. Lai nodrošinātu profesionālu un caurskatāmu saņemto grantu pieteikumu izvērtēšanu, Konkursa vērtēšanā darbam komisijā pieaicina pārstāvjus ar balss tiesībām no šādām organizācijām:
	1. Akciju sabiedrība “Attīstības finanšu institūcija Altum” (reģ. Nr.50103744891);
	2. Latvijas Investīciju un attīstības aģentūras pārstāvniecība Jūrmalā;
	3. Latvijas Investīciju un attīstības aģentūras pārstāvniecība Ogrē;
	4. Latvijas Investīciju un attīstības aģentūras pārstāvniecība Siguldā;
	5. Latvijas Investīciju un attīstības aģentūras pārstāvniecība Jelgavā;
	6. “Ķekavas novada uzņēmēju padome” (reģ. Nr.40008149410);
	7. Latvijas Tirdzniecības un rūpniecības kamera (reģ. Nr.40003081501);
	8. Mārupes novada pašvaldības Uzņēmējdarbības konsultatīvā padome;
	9. Siguldas novada Uzņēmēju konsultatīvā padome;
	10. “Stopiņu novada uzņēmēju biedrība” (reģ. Nr.40008283498).
6. Konkursa rīkotājiem ir tiesības gan projektu vērtēšanas laikā, gan līguma izpildes laikā pieaicināt ekspertus, lai pārliecinātos par projekta īstenošanas atbilstību pieteikumā iesniegtajai informācijai un tirgus situācijai.
7. Uz konkursu neattiecināmās izmaksas:

7.1. darba alga, prēmijas;

7.2. pieteikuma izstrādes, noformēšanas un iesniegšanas izmaksas;

* 1. dāvinājumi;
	2. luksus preču un paaugstināta servisa pakalpojumu iegāde;
	3. naudas sodu, līgumsodu, kavējuma procentu apmaksa;
	4. izmaksas, kas tiek vai tiks finansētas no citiem publiskiem finanšu avotiem;
	5. pieslēgumu (ceļa, elektrības, kanalizācijas, komunikāciju u.c.) būvniecība;
	6. ēku būvniecība;
	7. nomas maksa, komunālie maksājumi;
	8. . dokumentācijas izstrādes izmaksas Eiropas Savienības struktūrfondu apguvei;
	9. mārketinga izmaksas, kas nepieciešamas biznesa plāna mērķu sasniegšanai, kas pārsniedz 50 % no granta;
	10. apgrozāmie līdzekļi (t.sk. ražošanas izmaksas), kas pārsniedz 30 % no granta.
1. Uz Konkursu neattiecināmie saimnieciskās darbības veidi:
	1. vairumtirdzniecība un mazumtirdzniecība (NACE kods: G)
	2. finanšu un apdrošināšanas darbības (NACE kods: L);
	3. operācijas ar nekustamo īpašumu (NACE kods: M);
	4. valsts pārvalde un aizsardzība, obligātā sociālā apdrošināšana (NACE kods: P);
	5. azartspēles un derības (NACE kods: S92);
	6. tabakas audzēšana (NACE kods: A01.15) un tabakas izstrādājumu ražošana (NACE kods: C12);
	7. alkohola ražošana (NACE kods: C11.01-06);
	8. kravas autotransporta iegāde saimnieciskās darbības veicējiem, kas darbojas transporta nozarē (NACE kods: H, izņemot saimnieciskās darbības veicējus, kas darbojas pārcelšanās, pasta vai kurjera, vai atkritumu savākšanas vai pārstrādes pakalpojumu sniegšanā un pārvadājumi ir tikai viens no šāda pakalpojuma elementiem);
	9. nozares un darbības, kā noteikts Eiropas Komisijas Regulas Nr.\_2023/2831 1. panta 1. punktā.
2. Nolikuma ietvaros piešķirto *de minimis* atbalstu attiecībā uz vienām un tām pašām attiecināmajām izmaksām nedrīkst kumulēt ar komercdarbības atbalstu citu atbalsta programmu vai ad-hoc atbalsta projekta ietvaros, tai skaitā citu *de minimis* atbalstu, neatkarīgi no finansējuma avota.
3. *De minimis* atbalstu šī Konkursa ietvaros piešķir līdz 2031.gada 30.jūnijam.

**II. Prasības granta pretendentiem**

1. Konkursa komisija izvērtē granta pretendenta atbilstību šādiem nosacījumiem:
	1. granta pretendentam nav ierosināta tiesiskās aizsardzības procesa lieta, netiek īstenots tiesiskās aizsardzības process vai nav pasludināts maksātnespējas process;
	2. *De minimis* atbalstu saskaņā ar Komisijas regulu Nr.2023/2831 piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus;
	3. plānotais *de minimis* atbalsts kopā ar iepriekšējos trīs gados, skaitot no atbalsta piešķiršanas dienas, piešķirto *de minimis* atbalstu viena vienota uzņēmuma līmenī nepārsniedz Komisijas regulas Nr.2023/2831 3.panta 2.punktā noteikto maksimālo *de minimis* atbalsta apmēru. Viens vienots uzņēmums ir uzņēmums, kas atbilst Komisijas regulas Nr.2023/2831 2.panta 2.punktā noteiktajam.
2. Ja granta pretendentam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju pieteikuma iesniegšanas un/vai līguma slēgšanas dienā ir nodokļu vai nodevu parādi, kas pārsniedz 150 *EUR*, granta pretendentam ir jāiesniedz no elektroniskās deklarēšanas sistēmas (EDS) izdrukāta izziņa par nodokļu parāda neesamību, kas apliecina, ka pieteikuma iesniegšanas un/vai līguma slēgšanas dienā granta pretendentam nav nodokļu vai nodevu parādu, kas pārsniedz 150 *EUR*. Tāpat pieteikuma iesniegšanas un/vai līguma slēgšanas dienā granta pretendentam nevar būt parādi pašvaldībai, kurā iesniedz pieteikumu (piem., nekustamā īpašuma nodokļa, telpu nomas maksas kavējumi u.tml.), ja vien ar pašvaldību nav noslēgta vienošanās par parādsaistību atmaksu pa daļām.
3. Granta pretendents var iesniegt tikai vienu pieteikumu. To iesniedz tikai vienā no pašvaldībām, kuras teritorijā fiziska persona vai juridiska persona veic vai plāno veikt saimniecisko darbību.
4. Granta pretendents, kas ir fiziska persona, kā arī Granta pretendenta, kas ir juridiska persona, saistītās personas (Komerclikuma izpratnē) nedrīkst būt nodarbināts vai citādi būt saistīts ar kādu no šī nolikuma 4. un 5. punktā minētajām organizācijām, institūcijām un sabiedrībām, ja šāda situācija rada vai var radīt interešu konfliktus.
5. Granta pretendents var saņemt ne vairāk kā vienu grantu programmas “(ie)dvesma” grantu.

**III. Konkursa izsludināšanas procedūra**

1. Konkursu izsludina ne mazāk kā četras nedēļas pirms Konkursa norises sākuma, par to paziņojot plašsaziņas līdzekļos, kā arī publicējot informāciju Konkursa tīmekļvietnē [www.seb.lv/iedvesma](http://www.seb.lv/iedvesma), Jelgavas novada pašvaldības, Jūrmalas valstspilsētas pašvaldības, Ķekavas novada pašvaldības, Mārupes novada pašvaldības, Olaines novada pašvaldības, Ropažu novada pašvaldības un Siguldas novada pašvaldības tīmekļvietnēs.
2. Paziņojumā par Konkursa izsludināšanu tiek norādīta šāda informācija:
	1. Konkursa nosaukums un Konkursa rīkotāji;
	2. pieteikumu iesniegšanas vieta un veids;
	3. Konkursa pieteikumu iesniegšanas termiņš;
	4. kontaktinformācija jautājumu gadījumā;
	5. tīmekļvietnes adrese, kur var iepazīties ar šo nolikumu;
	6. Nolikuma pielikumi.
3. Granta pretendenti pieteikumus Konkursam var iesniegt Konkursa norises laikā no 2025.gada 1.septembra līdz 2025.gada 26.septembrim.

**IV. Konkursa pieteikumu noformējums**

1. Pieteikums jānoformē, izmantojot projekta pieteikuma veidlapu (1. pielikums), un tai obligāti ir jāpievieno šādi pielikumi:
	1. aizpildīta plānotās naudas plūsmas veidlapa (2. pielikums) par diviem gadiem pēc pieteikuma iesniegšanas;
	2. *de minimis* atbalsta uzskaites sistēmā sagatavotās veidlapas izdruka vai sistēmā izveidotās un apstiprinātās veidlapas identifikācijas numurs;
	3. granta pretendenta – vienas personas vai komandas (iesaistīto darbinieku) CV;
	4. papildus drīkst pievienot arī citus šajā nolikumā neminētus pielikumus (fotogrāfijas, shēmas, rasējumus u.c.), kas raksturo projekta ideju.
2. Granta pretendents pieteikumu var iesniegt, ievērojot zemāk noteikto:
	1. ar drošu elektronisko parakstu parakstīts pieteikums līdz 2025.gada 26.septembrim (ieskaitot) jānosūta vienā oriģināla eksemplārā uz e-pasta adresi iedvesma@seb.lv;
	2. pa pastu (pasta zīmogs ne vēlāk kā 2025.gada 26.septembrim (ieskaitot)) pieteikumu nosūta vienā oriģināla eksemplārā papīra formā uz attiecīgās pašvaldības klientu apkalpošanas centru (adrese norādīta šī nolikuma 4. punktā), kurā granta pretendents plāno veikt saimniecisko darbību, un viens identisks eksemplārs PDF formātā jānosūta uz e-pasta adresi: iedvesma@seb.lv;
	3. klātienē pieteikumu iesniedz līdz 2025.gada 26.septembrim (ieskaitot) vienā oriģināla eksemplārā papīra formā attiecīgās pašvaldības klientu apkalpošanas centrā (adrese norādīta šī nolikuma 4. punktā), kurā granta pretendents plāno veikt saimniecisko darbību, un viens identisks eksemplārs PDF formātā jānosūta uz e-pasta adresi: iedvesma@seb.lv;
	4. Ja pieteikums tiek iesniegts elektroniska dokumenta formā (\*.doc, \*.xls vai \*.pdf datņu formātā), projekta pieteikuma veidlapa un naudas plūsmas veidlapa pretendentam ir jāparaksta ar drošu elektronisko parakstu, kas satur laika zīmogu. Noformējot pieteikumu kā elektronisku dokumentu, jāievēro Latvijas Republikas normatīvie akti par elektronisko dokumentu noformēšanu. Informācija par dokumentu parakstīšanu ar drošu elektronisku parakstu ir pieejama [www.eparaksts.lv](https://www.eparaksts.lv/).
	5. Ja pieteikums tiek iesniegts klātienē vai pa pastu, pieteikuma oriģināls papīra formātā jāparaksta un jācauršuj ar visiem iesniedzamajiem dokumentiem vienā dokumentu kopumā, cauršuvuma diega/auklas galus sasienot mezglā un pielīmējot pie pēdējās lapas, un parakstot pieteikuma aizmugurē tā, lai pieteikumu pēc iesniegšanas nav iespējams papildināt vai grozīt. Pieteikumu iesniedz slēgtā aploksnē.

21. Pieteikumā iekļautajiem dokumentiem jābūt skaidri salasāmiem, bez labojumiem un dzēsumiem. Ja labojumi ir izdarīti, tiem jābūt atrunātiem ar ierakstu “Labotam ticēt”, apstiprinātiem ar labojumu veikušās personas (juridiskai personai – ar attiecīgi pilnvarotas personas) personisko parakstu, norādot paraksta atšifrējumu un labojuma datumu.

22. Pieteikums jānoformē valsts valodā.

23. Pieteikumā norādītājai informācijai jābūt patiesai, pilnīgai saprotamai un pārbaudāmai, veidojot atsauces uz izmantotajiem datu/pētījumu avotiem. Pieteikumu paraksta pretendents vai tā pilnvarota persona. Pilnvara jāpievieno pieteikumam.

25. Iesniedzot pieteikumu, pretendents apliecina, ka pilnībā ir iepazinies ar Nolikuma noteikumiem, kā arī to pielikumiem, un tos saprot.

**V. Komisijas sastāvs un tās darbība**

26. Komisijas sastāvu veido:

 26.1. Jelgavas novada pašvaldības pārstāvis;

 26.2. Jūrmalas valstspilsētas pašvaldības pārstāvis;

 26.3. Ķekavas novada pašvaldības pārstāvis;

 26.4. Mārupes novada pašvaldības pārstāvis;

 26.5. Olaines novada pašvaldības pārstāvis;

 26.6. Ropažu novada pašvaldības pārstāvis;

 26.7. Siguldas novada pašvaldības pārstāvis;

* 1. trīs AS “SEB banka” pārstāvji;
	2. ne mazāk kā viens pārstāvis no katras no Nolikuma 5. punktā minētajiem.
1. Komisijas pirmo sēdi organizē AS “SEB banka” pārstāvji, pieaicinot pārējos Nolikuma 26. punktā minētos komisijas pārstāvjus.
2. Katram Nolikuma 26. punktā minētajam komisijas loceklim ir balss tiesības.
3. Komisijas locekļi no sava vidus ieceļ komisijas priekšsēdētāju, kurš vada komisijas darbu, un tā vietnieku, kurš vada komisijas darbu komisijas priekšsēdētāja prombūtnes laikā.
4. Komisijas sēde ir lemttiesīga, ja tās sēdē piedalās vairāk kā puse no šī nolikuma 26. punktā noteiktā komisijas locekļu sastāva. Lēmumi tiek pieņemti ar klātesošo komisijas locekļu vairākumu. Balsīm sadaloties līdzīgi, izšķirošā ir komisijas priekšsēdētāja balss vai viņa vietnieka balss, ja komisijas priekšsēdētājs attiecīgajā sēdē nepiedalās.

**VI. Iesniegto pieteikumu vērtēšanas kārtība**

1. Komisija veic atbalsta pretendenta izvērtēšanu atbilstoši Komisijas regulas Nr.2023/2831 nosacījumiem uz atbalsta piešķiršanas brīdi.
2. Konkursam iesniegto grantu pieteikumu vērtēšana notiek trijās kārtās. Konkursa komisijas sēdes tiek protokolētas. Komisijas priekšsēdētājs ir atbildīgs par komisijas sēdes protokolēšanas nodrošināšanu.
3. **Pirmajā kārtā** pieteikumus vērtē komisijas pārstāvji no pašvaldībām tiekoties klātienē, nepieciešamības gadījumā piesaistot citus žūrijas komisijas pārstāvjus, kas minēti šī Nolikuma 26. punktā, izvērtē pieteikumus pēc administratīvajiem vērtēšanas kritērijiem:
	1. vai pieteikums iesniegts Nolikumā noteiktajā termiņā;
	2. vai pieteikums satur visus Nolikuma noteiktos obligāti iesniedzamos dokumentus (saskaņā ar šī nolikuma 19. punktu);
	3. vai ir ievērotas minētās dokumentu noformēšanas prasības (saskaņā ar šī nolikuma 20.-25. punktu);
	4. vai granta pretendents atbilst Nolikuma prasībām (saskaņā ar šī nolikuma 2.3. punktu un 11.-15. punktu);
	5. vai tāmē nav iekļautas neattiecināmās izmaksas (saskaņā ar šī nolikuma 7. punktu) un vai tāmē iekļautās attiecināmās izmaksas ir ierakstītas pareizajās tāmes sadaļās;
	6. vai saimnieciskās darbības veids nav tāds, kas ir neattiecināms uz Konkursu (saskaņā ar šī nolikuma 8. punktu);
	7. vai atbalsts Konkursa ietvaros atbilst Nolikuma 9. punkta prasībām;
	8. vai granta pretendenta pieteikumā norādītā nepieciešamā uzņēmējdarbības granta summa nepārsniedz 12 000 EUR *;*
	9. vai ir norādīta projekta īstenošanas adrese un vai ir saprotama sasaiste ar pašvaldību, kurā tiek iesniegts pieteikums.
4. Par pirmās kārtas rezultātiem granta pretendentiem paziņo uz pieteikumā norādīto e-pastu divu darba dienu laikā pēc pieņemtā lēmuma par pretendenta izvirzīšanu otrajai kārtai, bet ne vēlāk kā līdz 2025.gada 7. oktobrim.
5. **Otrajā kārtā** šī nolikuma 26. punktā minētie komisijas locekļi pēc izlozes principa var tikt sadalīti grupās, lai vienā grupā būtu ne mazāk kā četri komisijas locekļi. Iesniegtie pieteikumi tiek izlozēti starp komisijas locekļu grupām. Katra komisijas locekļu grupa pieteikumus vērtē kopīgā apspriedē. Pieteikumus vērtē saskaņā ar šādiem kvalitatīvajiem vērtēšanas kritērijiem, par kuriem tiek piešķirti punkti:
	1. Produkta / pakalpojuma aktualitāte, nozīme konkrētajā pašvaldībā;
	2. Produkta / pakalpojuma unikalitāte / inovativitāte;
	3. Produkta / pakalpojuma loma ilgtspējas veicināšanā;
	4. Produkta / pakalpojuma izstrādes posms;
	5. Mērķa tirgus un klients;
	6. Pieprasījums;
	7. Konkurētspēja;
	8. Izaugsmes / eksporta potenciāls;
	9. Produkta / pakalpojuma virzīšana tirgū;
	10. Biznesa modelis;
	11. Finanšu aprēķini;
	12. Finanšu līdzekļu pieejamība, tostarp projekta īstenotāju ieguldītais līdzfinansējums;
	13. Kompetence, motivācija, pieredze;
	14. Izvirzīto projekta mērķu ietekme uz uzņēmuma izaugsmi finansējuma saņemšanas gadījumā;
	15. Risku izvērtējums.
6. Uz Konkursa trešo kārtu no katras Konkursa darbības teritorijas tiek virzīti līdz trim pieteikumiem, kas saņēmuši augstāko vērtējumu, piešķirto punktu secībā. Žūrijai ir tiesības balsot par vairāk projektu virzīšanu uz nākamo Konkursa kārtu.
7. Otrās kārtas rezultātus granta pretendentiem paziņo uz pieteikumā norādīto e-pastu divu darba dienu laikā pēc pieņemtā lēmuma par pretendenta izvirzīšanu trešajai kārtai, bet ne vēlāk kā līdz 2025.gada 22.oktobrim.
8. **Trešā** **kārta** notiek klātienē 2025.gada 3. un 4.novembrī granta pretendentam prezentējot savu ideju komisijas locekļiem. Trešās kārtas dalībnieki var klausīties citu dalībnieku prezentācijas.
9. Granta pretendentam ir jāiesniedz projekta prezentācija \*.pdf datņu formātā līdz 2025.gada 3.novembrim (ieskaitot), nosūtot to uz e-pastu iedvesma@seb.lv.
10. Trešajā kārtā komisija vērtē pretendentus un to prezentācijas saskaņā ar šādiem kvalitatīvajiem vērtēšanas kritērijiem, par kuriem tiek piešķirti punkti:
	1. Produkta/pakalpojuma aktualitāte;
	2. Mērķa tirgus un klients;
	3. Konkurētspēja;
	4. Produkta/ pakalpojuma izstrādes posms;
	5. Biznesa modelis;
	6. Finanšu aprēķini un nodrošinājums;
	7. Izvirzītie mērķi un attīstības potenciāls;
	8. Kompetence, motivācija, pieredze;
	9. Pievienotā vērtība pašvaldībai;
	10. Izaugsmes potenciāls granta saņemšanas rezultātā.
11. Pēc trešās kārtas komisija sarindo grantu pretendentus iegūto punktu secībā.
12. Komisija lemj par grantu piešķiršanu, nepārsniedzot maksimālo granta apjomu 12 000 EUR vienam projektam no viena granta devēja pieejamā budžeta ietvaros (saskaņā ar šī nolikuma 50. punktu).
13. Komisija ir tiesīga samazināt pieteikumā norādīto granta summu, bet ne vairāk kā par 50 % no pieteikumā norādītās summas. Komisijas sēdes protokolā tiek norādīti iemesli pieteikumā norādītā granta samazinājuma summai.
14. Komisija ir tiesīga pēc saviem ieskatiem finansējuma apmēru pilnā apmērā piešķirt vienam biznesa idejas autoram vai sadalīt starp vairākiem biznesa ideju autoriem, vai pieņemt lēmumu attiecīgajā pašvaldībā grantu nepiešķirt.
15. Komisija ir tiesīga pārliecināties par pieteikumā norādīto tirgus vērtību plānoto preču vai pakalpojumu iegādei, un, konstatējot nepamatotu cenu sadārdzinājumu, lemt par granta pretendenta izslēgšanu no tālākas dalības Konkursā.
16. Komisija ir tiesīga lūgt granta pretendentiem sniegt skaidrojumus vai papildu dokumentus, ja tādi ir nepieciešami pieteikuma norādītās informācijas precizēšanai.
17. Konkursa norises laikā tiek ievērota konfidencialitāte attiecībā uz granta pretendenta iesniegto Konkursa idejas pieteikumu un pieteikto ideju pēc būtības. Konkursa norises laikā visas iesaistītās personas paraksta konfidencialitātes apņemšanos par granta pretendenta pieteikumā norādītās informācijas neizpaušanu, par personu datu neizpaušanu trešajām personām un interešu konflikta neesamību. Informācijas neizpaušanas pienākums neattiecas uz tādu informāciju, kas pieteikuma iesniegšanas dienā ir publiski pieejama vai granta pretendenta vai citas ar Konkursa rīkotāju nesaistītas personas darbības vai bezdarbības dēļ kļūst publiski pieejama. Informācijas neizpaušanas pienākums nav spēkā, ja to pieprasa saskaņā ar Latvijas Republikas spēkā esošo tiesību aktu prasībām.

**VII. Konkursa rezultātu paziņošanas kārtība**

1. Komisija lēmumu par Konkursa rezultātiem pieņem divu nedēļu laikā pēc pieteikumu vērtēšanas trešās kārtas noslēgšanās, bet ne vēlāk kā līdz 2025.gada 13.novembrim.
2. Komisija lēmumu par Konkursa rezultātiem paziņo apbalvošanas ceremonijas laikā. Pēc grantu saņēmēju apbalvošanas informāciju par granta saņēmējiem publicē Jelgavas novada pašvaldības, Jūrmalas valstspilsētas pašvaldības, Ķekavas novada pašvaldības, Mārupes novada pašvaldības, Olaines novada pašvaldības, Ropažu novada pašvaldības, Siguldas novada pašvaldības, kā arī AS “SEB banka” tīmekļa vietnēs.

**VIII. Projektu finansēšanas kārtība**

1. Granta saņēmējam paredzētais granta apjoms tiek noteikts, pamatojoties uz pieteikumā iekļauto informāciju, bet tas nepārsniedz 12 000 EUR.
2. Ja projekta summa ir lielāka par piešķirtā granta summu, tad atlikušo daļu finansē granta saņēmējs no saviem līdzekļiem, kas ir brīvi no komercdarbības atbalsta, kas attiecīgi jānorāda pieteikumā.
3. Projekta īstenošanas maksimālais termiņš ir 12 mēneši no līguma spēkā stāšanās brīža, bet ne vēlāk kā līdz 2026. gada 1.decembrim, ja līguma slēdzēji nav vienojušies citādi.
4. Pieejamais grantu apjoms Konkursa ietvaros ir 96 000 *EUR*, kas sastāv no šādiem grantiem:
	1. AS “SEB banka” piešķirtais grants, kas paredzēts komersantiem, kas veic vai plāno veikt saimniecisko darbību Konkursa darbības teritorijā – 12 000 EUR;
	2. Jelgavas novada pašvaldības piešķirtais grants, kas paredzēts komersantiem, kuri veic vai plāno veikt saimniecisko darbību Jelgavas novada administratīvajā teritorijā – 12 000 EUR;
	3. Jūrmalas valstspilsētas pašvaldības piešķirtais grants, kas paredzēts komersantiem, kuri veic vai plāno veikt saimniecisko darbību Jūrmalas valstspilsētas administratīvajā teritorijā – 12 000 EUR;
	4. Ķekavas novada pašvaldības piešķirtais grants, kas paredzēts komersantiem, kuri veic vai plāno veikt saimniecisko darbību Ķekavas novada administratīvajā teritorijā – 12 000 EUR;
	5. Mārupes novada pašvaldības piešķirtais grants, kas paredzēts komersantiem, kuri veic vai plāno veikt saimniecisko darbību Mārupes novada administratīvajā teritorijā – 12 000 EUR;
	6. Olaines novada pašvaldības piešķirtais grants, kas paredzēts komersantiem, kuri veic vai plāno veikt saimniecisko darbību Olaines novada administratīvajā teritorijā – 12 000 EUR;
	7. Ropažu novada pašvaldības piešķirtais grants, kas paredzēts komersantiem, kuri veic vai plāno veikt saimniecisko darbību Ropažu novada administratīvajā teritorijā – 12 000 EUR;
	8. Siguldas novada pašvaldības piešķirtais grants, kas paredzēts komersantiem, kuri veic vai plāno veikt saimniecisko darbību Siguldas novada administratīvajā teritorijā – 12 000 EUR.
5. Attiecīgā pašvaldība, kuras administratīvajā teritorijā granta/-u pretendents veic vai plāno veikt saimniecisko darbību, piešķir grantu/-s pretendentiem piešķirto punktu secībā, nepārsniedzot grantam/-iem paredzētā finansējuma apjomu.
6. AS “SEB banka” piešķir grantu/-us pretendentam/-iem, kurš/-i izvirzīts/-i Konkursa trešajai kārtai, kam ir attīstības potenciāls un kas atbilst AS “SEB banka” Biznesa ilgtspējas politikai (pieejama AS “SEB banka” mājas lapā [Ilgtspējas ietvars | SEB](https://www.seb.lv/par-seb/ilgtspeja/ilgtspejas-ietvars)), nepārsniedzot grantam/-iem paredzētā finansējuma apjomu.
7. Granta izmaksa tiek veikta, ja granta pretendentam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju uz granta izmaksas brīdi nav nodokļu vai nodevu parādi, kas pārsniedz 150 EUR.
8. Granta izmaksa notiek divās daļās:
	1. pirmo daļu 80 % apmērā no granta saņēmējam paredzētās granta summas izmaksā 20 darba dienu laikā pēc līguma ar attiecīgo granta devēju noslēgšanas un atbilstoša granta saņēmēja rēķina saņemšanas;
	2. otro daļu atlikušo 20 % apmērā izmaksā 10 darba dienu laikā pēc līgumā noteikto saistību izpildes, gala atskaites iesniegšanas, gala atskaites apstiprināšanas un atbilstoša granta saņēmēja rēķina saņemšanas. Precīzu granta otrās daļas apmēru 20 % apmērā no granta saņēmējam paredzētās granta summas nosaka pēc veicamo aktivitāšu izpildes, pamatojoties uz granta saņēmēja iesniegtajiem izdevumus apliecinošiem dokumentiem.
9. Granta devējs patur tiesības neizmaksāt grantu vai neizmaksāt to pilnā apmērā, ja nav saņemti pieteikumi atbilstošā skaitā vai kvalitātē, vai tiek pieņemts lēmums saskaņā ar Nolikuma 42.- 45. un 59. punktu.
10. Granta devējs patur tiesības neizmaksāt grantu pilnā apmērā vai tā daļu, ja granta pretendents vai granta saņēmējs:
	1. jebkādā veidā ir maldinājis granta devēju;
	2. līdz līgumā noteiktā termiņa beigām nav iesniedzis visus pieprasītos dokumentus;
	3. nav ievērojis šajā nolikumā vai līgumā noteiktos termiņus;
	4. plāno izmantot grantu tādu izdevumu segšanai, kas saņemti no granta saņēmēja saistītajām personām (tiek ņemta vērā gan dalība uzņēmumā sākot no 25 %, gan uzņēmuma pārstāvju fizisko personu radniecība).
11. Visiem projekta ietvaros iegādātajiem pamatlīdzekļiem jābūt granta saņēmēja īpašumā visu Konkursa projekta uzraudzības periodu.
12. Ja granta pretendents darbojas šī Nolikuma 11.2.apakšpunktā noteiktajās Komisijas regulas Nr.2023/2831 1.panta 1.punkta a), b), c) un d) apakšpunktā minētajās nozarēs vai Konkursa neatbalstāmajā nozarē, kas minēta šī nolikuma 8.punktā, atbalstu drīkst piešķirt tikai tad, ja granta pretendents nodrošina šo nozaru darbību nodalīšanu vai uzskaites nodalīšanu, lai darbības izslēgtajās nozarēs negūst labumu no *de minimis* atbalsta, ko piešķir saskaņā ar Nolikumu, ievērojot Komisijas regulas Nr.2023/2831 1.panta 2.punktu.

**IX. Līguma slēgšana un līguma izpildes pārbaude**

1. Līgums par granta piešķiršanu ar granta pretendentu slēdzams trīs mēnešu laikā pēc Konkursa rezultātu paziņošanas, bet ne vēlāk kā līdz 2026.gada 1.martam, ja granta pretendents ir izpildījis šādus nosacījumus:
	1. fiziska persona ir dibinājusi uzņēmumu un reģistrējusi to Uzņēmumu reģistra Komercreģistrā kā komersantu;
	2. sniedzis granta devējam pietiekamu apliecinājumu (atbilstoši pieteikumā norādītajai informācijai), ka granta pretendents konkrētajā grantu Konkursa darbības teritorijā veiks saimniecisko darbību visā projekta uzraudzības periodā.
2. Pirms līguma ar granta devēju noslēgšanas, granta pretendents granta devēja norādītajā termiņā iesniedz granta devējam šādus dokumentus:
	1. granta pretendenta – komersanta rekvizītus (reģistrācijas numurs Uzņēmumu reģistra Komercreģistrā, juridiskā adrese, komersanta paraksttiesīgā persona), ja tie nav norādīti iesniegtajā pieteikumā;
	2. granta pretendenta – komersanta vārdā atvērtā kredītiestādes konta numuru un nosaukumu.
3. Ja Nolikuma 62. punkta nosacījumi nav izpildīti līdz 2026.gada 15. februārim, granta devējam ir tiesības atteikt līguma slēgšanu un granta piešķiršanu. Ja granta pretendents Nolikuma 63.punktā noteiktos dokumentus/informāciju nesniedz granta devējam tā norādītajā termiņā, tad komisijas lēmums zaudē spēku un līgums ar šo granta pretendentu netiek slēgts, un grants netiek izmaksāts.
4. Ar granta pretendentiem, par kuriem pieņemts lēmums par granta piešķiršanu, līgumu slēdz pašvaldība, kuras administratīvajā teritorijā granta pretendents plāno veikt saimniecisko darbību, saskaņā ar Nolikuma 53. punktu.
5. Ar granta pretendentu/-iem, par kuru/-iem AS “SEB banka” pieņem lēmumu par granta piešķiršanu, līgumu slēdz AS “SEB banka” un pašvaldība, kuras administratīvajā teritorijā pretendents plāno veikt saimniecisko darbību, slēdzot trīspusēju līgumu par granta piešķiršanu un projekta īstenošanu.
6. Līguma darbības laikā būtiskas izmaiņas komersanta īpašnieku struktūrā un sastāvā atļauts veikt tikai ar granta devēja rakstisku piekrišanu.
7. Granta devējam ir tiesības veikt granta saņēmēja īstenoto aktivitāšu izpildes kontroli un pieprasīt granta saņēmējam iesniegt papildu informāciju par pieteikumā norādīto projekta aktivitāšu īstenošanas gaitu un paveikto. Granta saņēmējam ir pienākums pēc atbilstoša granta devēja pieprasījuma sniegt pieprasīto informāciju pēc iespējas īsākā termiņā, bet ne vēlāk kā 10 darba dienu laikā pēc pieprasījuma saņemšanas.
8. Granta devējam ir tiesības pieprasīt izmaksātā granta atmaksu, ja granta saņēmējs:
	1. tam piešķirto grantu, bez iepriekšējas saskaņošanas ar granta devēju, izlietojis citiem mērķiem, kas nav norādīti līgumā;
	2. piešķirto grantu lietojis personīgā labuma gūšanai, nevis saimnieciskās darbības attīstībai saskaņā ar pieteikumu;
	3. viena gada laikā no līguma noslēgšanas dienas, bet ne vēlāk kā līdz 2026. gada 1. decembrim, ja vien līguma puses nav vienojušās citādi, nav īstenojis visas pieteikumā minētās projekta aktivitātes;
	4. nav iesniedzis projekta īstenošanas atskaiti atbilstoši Nolikuma 78. punktam vai nav iesniedzis to atbilstoši šī nolikuma 3. pielikumam;
	5. nav iesniedzis izdevumus apliecinošos dokumentus, t.sk. pakalpojuma attaisnojuma aktu vai citus pieprasītos dokumentus atbilstoši Nolikuma 79. punktam;
	6. projekta uzraudzības perioda laikā nav iesniedzis saimnieciskās darbības informatīvo pārskatu atbilstoši Nolikuma 80. punktam vai nav iesniedzis to atbilstoši Nolikuma 4.pielikumam;
	7. nav iesniedzis pieprasīto informāciju atbilstoši Nolikuma 68. punktam;
	8. projekta uzraudzības perioda laikā nenodrošina saimnieciskās darbības veikšanu pieteikumā norādītās pašvaldības administratīvajā teritorijā;
	9. pretendenta saimnieciskā darbība, kuras attīstībai grants tika piešķirts, tiek pārtraukta uzraudzības perioda laikā, kas noteikts šī nolikuma 80. punktā.
9. Iestājoties kādam no Nolikuma 69.punktā minētajiem gadījumiem, 20 darba dienu laikā pēc granta devēja pieprasījuma vēstules saņemšanas granta saņēmējs veic saņemtā granta atmaksu uz vēstulē norādīto kontu. Ja tiek pārkāpti Komisijas regulas Nr. 2023/2831 nosacījumi, granta saņēmējam ir pienākums atmaksāt granta devējam Konkursa ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem*.*
10. Granta devējs veic *de minimis* atbalsta uzskaiti, ievērojot normatīvos aktus par *de minimis* atbalsta uzskaites un piešķiršanas kārtību.

**X. Granta pretendenta tiesības un pienākumi**

1. Granta pretendents ir tiesīgs pirms pieteikumu iesniegšanas termiņa beigām atsaukt iesniegto pieteikumu, iesniedzot iesniegumu brīvā formā un norādot atsaukuma iemeslu.
2. Granta pretendents ir atbildīgs par pieteikumā ietvertās informācijas patiesumu.
3. Granta pretendentam ir pienākums ievērot normatīvajos aktos noteiktās personas datu apstrādes prasības attiecībā uz Konkursa ietvaros iesniegtajiem un apstrādātajiem personas datiem, kā arī attiecībā uz personas datiem, kurus ir plānots apstrādāt projekta ietvaros.
4. Granta pretendentam ir pienākums ievērot šī nolikuma prasības.
5. Granta pretendentam ne vēlāk kā vienu darba dienu līdz pieteikumu iesniegšanas termiņa beigām ir tiesības uzdot Konkursa rīkotājiem jautājumus par šo nolikumu un Konkursa norises kārtību, elektroniskā veidā nosūtot tos uz e-pasta adresi iedvesma@seb.lv. Ja jautājums tiek saņemts vēlāk, komisijai ir tiesības uz to neatbildēt.
6. Granta saņēmējs apņemas sniegt informāciju par Konkursu informatīvajos materiālos, publikācijās un paziņojumos gan masu medijos, gan publiskajās runās, iekļaujot Konkursa logo un tās pašvaldības logo, kas piešķīrusi grantu, kā arī saiti uz grantu programmas “(ie)dvesma” interneta vietni: [www.seb.lv/iedvesma](https://www.seb.lv/iedvesma).

**XI. Projekta īstenošanas atskaite**

1. Granta saņēmējam ir jāiesniedz granta devējam projekta īstenošanas atskaite un jāsniedz pārskats par izlietoto grantu līgumā paredzētajām projekta aktivitātēm viena mēneša laikā pēc pieteikumā minēto projekta aktivitāšu izpildes.
2. Ievērojot Grāmatvedības likuma 11. panta nosacījumus, projekta īstenošanas atskaitei jāpievieno izdevumus pamatojošu dokumentu apliecinātas kopijas (līgumi, rēķini, saņemto pakalpojumu attaisnojuma akti, čeki, pavadzīmes u.tml.).

**XII. Projekta uzraudzība**

1. Projekta uzraudzības periods ir noteikts trīs gadus pēc projekta īstenošanas.
2. Granta saņēmējam ir jāiesniedz granta devējam saimnieciskās darbības informatīvais pārskats (4. pielikums) trīs gadus, sākot no līguma spēkā stāšanās brīža, līdz kārtējā gada 1. decembrim.

**XIII. Dokumentācijas uzglabāšana**

1. Konkursa dokumenti tiek glabāti atbilstoši to mērķiem, ņemot vērā šādus kritērijus:
	1. Neapstiprinātie projekti un to pieteikumi tiek glabāti attiecīgajā pašvaldībā līdz grantu programmas ietvaros paredzētā finansējuma izmaksai;
	2. Granta devējs veic ar granta piešķiršanu saistīto dokumentu glabāšanu 10 gadus no Konkursa ietvaros pēdējā piešķirtā granta. Granta saņēmējs veic dokumentu glabāšanu 10 gadus no tam piešķirtā atbalsta piešķiršanas brīža. Dokumenti var tikt glabāti kā fiziskajā, tā elektroniskajā arhīvā.
	3. Organizatoriskie dokumenti tiek glabāti 10 gadus no Konkursa ietvaros pēdējā piešķirtā granta, to glabāšanu nodrošina AS “SEB banka”, kas glabā tos elektroniskajā arhīvā.

**XIV. Personas datu apstrāde**

1. Par Konkursa ietvaros saņemtajiem un tālāk apstrādātajiem personu datiem Konkursa rīkotāji atbild kopīgi kā koppārziņi daļā par Konkursa rīkošanu un grantu pieteikumu izvērtēšanu. Attiecībā uz jebkādu tālāku personas datu apstrādi, ko Konkursa rīkotāji veic savas organizācijas ietvaros, Konkursa rīkotāji ir uzskatāmi par patstāvīgiem pārziņiem.
2. Konkursa rīkotāji ir vienojušies, ka primāri AS “SEB banka” nodrošinās no Vispārīgās Datu Aizsardzības Regulas (VDAR) izrietošo prasību izpildi, tai skaitā, datu subjektu tiesību nodrošināšanu, atbildes uz datu subjektu pieprasījumiem, kā arī personas datu pārkāpumu ziņošanu (ja nepieciešams). Neskatoties uz iepriekšminēto, datu subjekti var realizēt savas VDAR noteiktās tiesības pret jebkuru Konkursa rīkotāju.
3. Personas dati tiek apstrādāti šajā nolikumā noteiktajiem mērķiem un uzdevumiem līdz to sasniegšanai.
4. To uzglabāšana un dzēšana notiek atbilstoši Konkursa dokumentācijas uzglabāšanas kārtībai. Papildu informācija par personas datu apstrādi AS “SEB banka” ir pieejama Privātuma politikā, kas pieejama [www.seb.lv](http://www.seb.lv)
5. Granta pretendenta (fiziskās personas) personas dati primāri tiek apstrādāti, lai izvērtētu iesniegto pieteikumu un lemtu par granta piešķiršanu, pamatojoties uz nolikumu. Granta pretendenta (juridiskās personas) pārstāvju dati tiek apstrādāti, pamatojoties uz Konkursa rīkotāju leģitīmo interesi novērtēt iesniegto pieteikumu un lemt par granta piešķiršanu, kā arī juridiskās personas leģitīmo interesi saņemt grantu. Pieteikumu izvērtēšanas procesā Konkursa rīkotāji var pārbaudīt Valsts ieņēmumu dienesta administrēto nodokļu (nodevu) parādnieku datubāzē informāciju par nodokļu parādu neesamību, pamatojoties uz Konkursa rīkotāju leģitīmo interesi nodrošināt, ka grants tiek izmantots tam paredzētajiem mērķiem.
6. Konkursa ietvaros saņemtie personas dati tiek nodoti saskaņā ar nolikumu pieaicinātajiem pārstāvjiem kā patstāvīgiem pārziņiem, lai nodrošinātu profesionālu un caurskatāmu saņemto grantu pieteikumu izvērtēšanu. Koppārziņi, veicot personas datu apstrādi, nodrošina apstrādes raksturam un veidam piemērotus personas datu aizsardzības pasākumus, tai skaitā, piemērojot organizatoriskus pasākumus, pielietojot loģiskus un fiziskus informācijas aizsardzības pasākumus, piemēram, aizsargājot ar atbilstošu aizsargājošu programmatūru (t.sk., anti-vīrusu programmas) datorus, kuros tiek veikta personas datu apstrāde.
7. Konkursa ietvaros rīkotie pasākumi tiks fotografēti un filmēti, un šādi materiāli var tikt publiskoti sociālajos tīklos, masu saziņas līdzekļos un citādos publiskos avotos. Informācija par Konkursu un tā dalībniekiem var tikt izmantota publiskajā komunikācijā, pamatojoties uz Konkursa rīkotāju leģitīmo interesi – nodrošināt Konkursa fakta fiksēšanu, vēsturiskās pēctecības nodrošināšanu un sabiedrības informētības par Konkursa veicināšanu.

**Pielikumi**

Projekta pieteikuma veidlapa (1.pielikums);

Naudas plūsmas veidlapa (2.pielikums);

Projekta īstenošanas atskaite (3.pielikums);

Saimnieciskās darbības informatīvais pārskats (4.pielikums).

**Nolikuma apstiprinātāji:**
Grantu programmas “(ie)dvesma” biznesa ideju konkursa komisija.